
O viaţă dăruită pediatriei 


A plecat dintre noi dr. Livia Nichifor, 
medic cu o excepţională pregătire profe- 
sională, o vastă cultură generală şi cu o 
conduită etică şi deontologică ce ar putea 
reprezenta oricând un exemplu de urmat 
pentru generaţiile următoare de doctori. A 
fost soţia medicului si muzicianului Ermil 



Nichifor, dirijorul Orchestrei Medicilor din 
Bucureşti, şi mama compozitorului Şerban 
Nichifor. 

în anii 1941-1947, Livia Nichifor a ur- 
mat cursurile Facultăţii de Medicină din 
Bucureşti, obţinând în 1949 cu calificativul 
magna cum laude titlul de Doctor în medici- 
nă şi chirurgie cu teza „Consideraţii asupra 
nefropatiei din cursul comei diabetice”. 

Dr. Livia Nichifor (28 aprilie 1922 - 13 
aprilie 2017) a activat ca medic primar pe- 
diatru, doctor în ştiinţe medicale, la Spita- 
lul de Copii „23 August” - actualul Spital 
Clinic de Copii „Dr. Victor Gomoiu”. A fost 
director adjunct aici în perioada 1970-1979 
şi medic coordonator al policlinicii, unitate 
în cadrul căreia a desfăşurat o foarte perfor- 
mantă activitate de armonizare a cerinţelor 


asistenţei medicale din teren conform coor- 
donatelor stabilite la nivelul catedrei de Pe- 
diatrie conduse de prof. dr. Valeriu Popescu, 
decanul Facultăţii de Pediatrie, precum şi la 
nivelul catedrelor de Oftalmologie, ORL şi 
Neurologie din cadrul Spitalului Clinic Uni- 
versitar. 

Problemele materiale din acea pe- 
rioadă cu o patologie complexă şi po- 
limorfă au impus eforturi uriaşe din par- 
tea personalului medico-sanitar. Cele 
două servicii de terapie intensivă de la 
clinica de pediatrie şi de la clinica ORL 
au asigurat rezolvarea tuturor cazurilor 
dificile, preluate şi ulterior dispensariza- 
te. Coordonarea activităţilor se efectua 
din staţia-pilot organizată în spitalul 
din Călăraşi, unde erau dispensarizaţi 
copiii cu hepatită virală. Dr. Livia Ni- 
chifor a participat mereu, împreună cu 
colegii din policlinică şi spital, la toate 
aceste activităţi de mare răspundere. A lu- 
crat de fiecare dată cu generozitate, dăruire 
şi înţelegere faţă de pacienţi, supraveghind 
atent fiecare caz. Toate aceste eforturi s-au 
materializat prin menţinerea indicatorilor 
de mortalitate infantilă la nivelul cel mai 
scăzut: sub 2%, o performanţă pe plan na- 
ţional şi totodată internaţional, pentru care 
în 1973 a primit medalia „Meritul sanitar”. 
Marele merit constă însă în conştiinţa îm- 
plinită că şi-a dăruit întreaga viaţă unei 
profesii atât de nobile. Dr. Livia Nichifor va 
fi mereu în inimile noastre, cei care au cu- 
noscut-o şi care au iubit- o. Atotputernicul 
Dumnezeu să o aibă în paza Sa! 

Dr. Georgeta CĂLINESCU 


INSTITUTE CULTURALE 

Actopolis: artă şi societate 


Creaţia artistică ne ajută de multe ori 
să ne îndepărtăm de realitatea imediată, de 
preocupările cotidiene, pentru a pătrunde 



într-un univers atemporal, guvernat de sim- 
boluri şi metafore, care contribuie toate la 
naşterea impresiei de frumos. Sunt însă şi 
prilejuri în care aceeaşi creaţie se abate de la 
drumul consacrat, pentru a străbate alte po- 
teci. Acestea sunt menite să aducă în prim- 
plan probleme grave ale societăţii actuale, 
să ne sensibilizeze în faţa lor, să ne facă 
să reflectăm la ele şi, de ce nu, să schimbe 
puţin câte puţin mentalităţi înrădăcinate 
adânc. 

Transformările pe care spaţiul urban le 
suferă - ca o consecinţă a schimbărilor sti- 
lului de trai, a exigenţelor noastre, dar şi 
ca urmare a modificărilor suferite de însăşi 
structura populaţiei - au reprezentat punc- 
tul de plecare al unui incitant proiect în care 
arhitectura, urbanismul şi spiritul civic şi- 
au dat întâlnire pentru a identifica posibile 
alternative pentru modul în care ne -am pu- 
tea organiza oraşul în viitor. Sugestiv denu- 
mit „Actopolis - arta de a acţiona”, proiectul 


REVELAŢIILE EUTERPEI 

Pe acorduri de vioară, violoncel şi pian 


Reperele muzicale propuse în prima ju- 
mătate a lunii mai au fost destul de diverse 
şi, în general, atractive, deşi uneori nu am 
înţeles logica structurării repertoriale. Spre 
exemplu, la Ateneu, Filarmonica a fost diri- 
jată de Christian Badea la 4 şi 5 mai (Dvorâk, 
Beethoven) şi la 11 şi 12 mai 
(Mozart, Berlioz), colabo- 
rând de fiecare dată cu violo- 
niste - fie cu experimentata 
Mihaela Martin, invitată din 
Germania, fie cu tânăra Gye- 
hee Kim din Coreea de Sud, 
câştigătoare a concursu- 
lui „George Enescu”, ediţia 
2016. Sigur că opusurile sunt 
îndrăgite de melomani şi că 
interpretele au un nivel va- 
loric deosebit, dar probabil 
publicul ar prefera ca, de la 
o săptămână la alta, să alter- 
neze instrumentele soliste, 
tocmai pentru a asigura o 
diversificare reală. Poate în 
compensaţie, la 18 şi 19 mai, 

Cristian Măcelaru din SUA 
abordează lucrări simfoni- 
ce de anvergură (Stravinski, 

Ravel), dându-şi concursul şi corul pregătit 
de Iosif Ion Prunner. 

întâmplarea a făcut ca vineri, 12 mai, 
şi la sala Radio să răsune o vioară - cea a 
lui Eugen Sârbu, care a revenit, după multă 
vreme, pe podiumul românesc -, în cadrul 
concertului Orchestrei naţionale. Sub ba- 
gheta britanicului William Kunhardt, acesta 
a susţinut un program care a marcat Ziua 
regalităţii. Şi tocmai de aceea, în prezenţa 
reprezentanţilor Casei regale, în deschidere 
s-a intonat „Imnul regal”, compus de Edu- 
ard Hiibsch şi interpretat pentru prima oară 
în 1884, cu prilejul încoronării regelui Carol 
I. 

Anterior, în stagiunea curentă a Orches- 
trei de cameră Radio, cu Gabriel Bebeşelea 
la pupitru, a fost rândul unui pianist - ex- 
celentul Horia Maxim - să evolueze pe po- 
dium. Publicul s-a putut bucura de o parti- 
tură beethoveniană, încadrată de ritmurile 
latino-americane din piesa semnată de Al- 

PUBLICITATE 


demaro Romero şi de sonurile unei „Sere- 
nade” de Dvorâk. Iar la 17 mai, apreciatul 
violoncelist Răzvan Suma şi pianista Re- 
beca Omordia au oferit un recital la finalul 
turneului derulat sub genericul „Seară bri- 
tanică” (care a inclus oraşele Deva, Bistriţa 

Pianista Rebeca Omordia si violoncelistul Răzvan Suma, în recital 


şi Sf. Gheorghe), alăturând, pe lângă piese 
de Delius, Lloyd Webber, Ireland, Venables, 
Elgar sau Bridge, şi „Fast Music”, compusă 
special pentru acest eveniment de Robert 
Matthew-Walker. Şi tot un pianist - Horia 
Mihail, aflat la rândul său într-un periplu 
prin ţară, cu deja tradiţionalul său spec- 
tacol „Pianul călător” -, a cântat, în dimi- 
neaţa zilei de 13 mai, în foişorul din Parcul 
Bazilescu, iar a doua zi în Parcul Kiseleff, 
oferind ascultătorilor mari şi mici valsuri 
romantice. 

La malul mării, Opera din Constanţa a 
marcat 60 de ani de la înfiinţare printr-un 
spectacol cu opereta „Liliacul” de Strauss. 
Acum, la 11 mai, s-a prezentat aceeaşi ce- 
lebră lucrare, cu Radu Ciorei în fosă, perso- 
najele beneficiind de oaspeţi din ţară - Doi- 
na Scripcaru, Ştefan Popov, Daniel Madia, 
Orest Pîslariu şi Florin Diaconescu din Capi- 
tală şi Cosmin Marcovici de la Iaşi -, alături 


CENTRU MEDICAL 

situat în Hunedoara, judeţul Hunedoara, 
dotat cu aparatura medicală nouă, 
modernă doreşte colaborare în regim 
PART TIME în următoarele specialităţi 
medicale : 

- reumatologie cu atestat ecografie 
musculoscheletală ; 

- pediatrie cu atestat ecografie 
generală, cu competenţe în 
cardiologie sau gastroenterologie; 

- dermatologie; 

- specialist radiologie - imagistică 
medicală cu atestat ecografie 
vasculară şi/sau senologie; 

- diabetolog. 

SE OFERĂ COMISIOANE ATRACTIVE. 
TELEFON: 0751.214.551 



Europework is looking for medical specialists for German or 
EUROPEWORK Swiss hospitals. 

Europework will finance the German language courses and the 
lodging in Germany. 

We are looking for specialists in Internai Medicine and Surgery. 

Please visit our homepage www.europework.eu > Romanian language 


www.bioclinico.ro 


B/ OCLINICA 


LABORATOARELE 


angajează medic Medicină de laborator 

pentru laboratorul din Târgu jiu. 

Se oferă salariu atractiv si locuinţă de serviciu. 

» > 

Relaţii la tel.: 0724.018.889, 
sau CV pe adresa de e-mail: targu.jiu@bioclinica.ro 


organizat la iniţiativa Institutului Goethe 
a reprezentat o provocare adresată unor 
grupuri variate de specialişti în arhitectură, 
peisagistică, urbanism, 
sociologie, dar şi cetă- 
ţenilor obişnuiţi, dor- 
nici să se implice mai 
activ în posibile decizii 
legate de spaţiul public. 
Doi ani de activitate de 
teren în şapte mari ora- 
şe - inclusiv Bucureştiul 
-, combinată cu dialog 
transnaţional în vederea 
transferului de idei, s-au 
concretizat acum într-o expoziţie itinerantă 
care a făcut un popas şi la noi, în spaţiile de 
la Arcub Gabroveni şi la sediul Institutului 
Goethe. S-a dorit astfel |p action 
prezentarea raportului pEUN 
intermediar al unei acti- 
vităţi care oferă practic 
tuturor posibilitatea de 
implicare pentru trans- 
formarea şi reamenajarea 
oraşelor în care trăiesc. 

Proiectul local s-a 
intitulat „Bucureşti Sud, 
construieşte-ţi propriul 
oraş”. Locuitorii jumătă- 
ţii sudice a Capitalei au 
fost invitaţi, printre alte- 


Imagini, filme şi mărturii scrise ale acestui 
adevărat exerciţiu civic constituie contribu- 
ţia românească la Actopolis. 

Reprezentând o altă epocă, dar având ca 
element comun intervenţia artistică asupra 
aspectului urban, expoziţia „Raze de soa- 
re colorate” - de la Institutul Balassi, ne-a 
propus o călătorie peste timp. Popasul l-am 
făcut la trecerea dintre veacurile XIX şi XX, 
până la cel de-al Doilea Război Mondial. Aici 
ne întâlnim cu creaţia lui Miksa Roth (1865- 
1944), artist cu o influenţă remarcabilă în 
artele decorative, prin vitraliile şi mozaicu- 
rile care stârnesc şi în prezent admiraţia pri- 
vitorului. Prin prezentarea reproducerilor 
unor desene şi schiţe ale lui Roth, însoţite 



de tineri solişti talentaţi ai teatrului-gazdă: 
Laura Eftimie, Lucia Mihalache, Gabriela 
Dobre sau Robert Safta. 

în aceeaşi seară, la Staatsoper Viena era 
programată ultima reprezentaţie din seria 
cu „Tosca” de Puccini, în care rolurile cen- 
trale urmau să fie conturate 
de Angela Gheorghiu şi Jo- 
nas Kaufmann. Din păcate, 
ambii au anulat din motive 
medicale, aşa încât sopranei 
Martina Serafin - care o în- 
locuise pe solista româncă şi 
la 8 mai -, i s-a alăturat, în 
ultima clipă, tenorul Alek- 
sandr Antonenko. Spectato- 
rii care cumpăraseră bilete 
cu gândul că îi vor asculta 
pe cei doi solişti în vogă au 
fost probabil dezamăgiţi, dar 
s-au consolat aplaudând alţi 
interpreţi de cotă. 

Tot în acele zile se pre- 
gătea un moment cu totul 
aparte - Gala prin care, la 
19 mai, legendarul Placido 
Domingo este sărbătorit la 
jumătate de veac de la de- 
butul său pe scena vieneză. Cu exact zece 
ani în urmă, am avut privilegiul să asist la 
gala aniversară organizată la 40 de ani de la 
debutul în „Don Carlo”. Acum, la 83 de ani, 
după 250 de apariţii ca solist sau dirijor în 
stagiunile Staatsoper, Placido Domingo urcă 
din nou pe acea scenă. De data aceasta însă, 
abordează roluri de bariton în fragmente 
din opere verdiene, începând cu „Bal mas- 
cat” şi continuând cu „Traviata” şi „Simon 
Boccanegra”, sub bagheta lui Marco Armili- 
ato. Printre parteneri se vor afla, fireşte, şi 
câţiva dintre câştigătorii concursului „Ope- 
ralia”, pe care l-a creat în 1993. Menţionăm 
sopranele Ana Mana Martmez sau Sonya 
Yoncheva, basul Kwangchul Youn, dar şi pe 
tenorul Ramon Vargas şi pe doi dintre cei 
mai apreciaţi solişti români ai teatrului: ba- 
şii Alexandru Moisiuc şi Dan Dumitrescu. 

Anca FLOREA 



le, să îşi imagineze că sunt primari pentru 
o perioadă, şi astfel, să ia decizii în benefi- 
ciul comunităţii pe care o reprezintă. Pro- 
vocarea s-a dovedit mobilizatoare, oamenii 
devenind dintr-o dată dornici să se implice 
mai mult şi să facă schimbări în jurul lor. 


de fotografii ale vitralii- 
lor sale şi ale clădirilor pe 
care acestea le împodo- 
besc, pătrundem într-un 
univers ce oscilează de la 
clasic la neogotic şi Art 
Nouveau, plăsmuit de un 
adevărat maestru. Merite- 
le sale au fost recunoscu- 
te prin numeroasele pre- 
mii ce i-au fost acordate 
la expoziţiile universale 
din primele patru decenii 
ale secolului XX. Lucră- 
rile sale originale se gă- 
sesc în spaţiul privat, dar 
şi în numeroase edificii 
publice, dintre care Palatul Culturii din Târ- 
gu Mureş, Parlamentul şi Banca Naţională 
de la Budapesta sunt pentru noi cele mai 
cunoscute şi uşor accesibile. 

Dr. Raluca BULEA 


SCENA CA 0 LUME 

A plecat fără tam-tam 


A plecat dintre noi, spre alte zări, actriţa 
Tatiana Iekel. A plecat modestă, fără tam- 
tam, surle sau tromboane, exact aşa cum 
şi-a trăit întreaga viaţa, pe care a dedicat-o 
doar teatrului. Ne-a lăsat mai 
săraci, fără zâmbetul ei ferme- 
cător. 

Tatiana a intrat în aceas- 
tă maşinărie care se numeşte 
„teatru” foarte de tânără şi a 
parcurs aproape toate treptele 
succesului, jucând la Teatrul 
Mic o sumă impresionantă de 
roluri, poate neatinsă de alte 
actriţe: peste 70 de roluri prin- 
cipale. Nu numai roluri de fe- 
mei a jucat. Să nu se plictiseas- 
că, sau probabil să-i încerce 
puterile, au pus-o să joace şi roluri de băr- 
baţi. Nu s-a dat în lături, n-a făcut mofturi, 
a acceptat şi nu a înşelat aşteptările. A fost 
destul de... bărbătoasă. 

A jucat în toate spectacolele simplu, 
netrucând sentimentele, aproape nefarda- 
tă. Multe fete tinere s-au regăsit în perso- 
najele întruchipate de ea pe scenă. Avea, 
dincolo de sinceritate, o fragilitate tine- 
rească ce o făcea să semene cu tinerele de 
pretutindeni, ceea ce i-a atras simpatia mi- 



lioanelor de spectatoare care i-au vizionat 
spectacolele. 

Succesul nu i-a schimbat firea. Spre deo- 
sebire de fostul ei soţ, care şi-a transformat 
viaţa într-un teatru perpetuu, 
Tatiana a rămas aceeaşi mo- 
destă făptură, caldă, binevoi- 
toare, înţelegătoare şi mai ales 
discretă cu „ale vieţii valuri”. A 
jucat şi în filme, ultimul fiind 
controversatul „Sieranevada”, 
dar sufletul şi l-a pus ca pe o 
tipsie în spectacolele de teatru. 

Putem spune, la prima 
vedere, că în viaţa ei n-a mai 
existat altceva decât teatrul, 
dar a mai existat totuşi cine- 
va. Nimeni altul decât Florin 
Piersic, cel care, după ce a părăsit-o, arun- 
cându-se cu dezinvoltura-i caracteristică în 
braţele altor femei, i-a lăsat un înlocuitor: 
pe fiul lor, pe care ea l-a crescut aproape 
singură, pregătindu-1 cu răbdare pentru via- 
ţă şi mai ales pentru... teatru. I-a transmis 
aceeaşi pasiune, aceeaşi dragoste nestăvi- 
lită care i-a marcat toată viaţa. Dumnezeu 
să-i odihnească sufletul! 

Candid STOICA 


Fundaţia 

Hospice Casa Speranţei Bucureşti 

angajează medic oncolog pentru departamentul Policlinică şi medici cu atestat 
în îngrijiri paliative pentru îngrijiri la domiciliu şi unităţile cu paturi adulţi 
şi Pediatrie. Pentru detalii, vă rugăm să ne scrieţi sau să ne trimiteţi un CV la 
adresa de e-mail: hr@hospice.ro 


CENTRUL MEDICAL FOCUS 

www.centrulmedicalfocus.ro 

Angajăm, în condiţiile extinderii ariei de 
activitate, medici cu următoarele specialităţi: 
Reumatologie, Endocrinologie, Cardiologie, 
Ortopedie, Oncologie, Urologie, Oftalmologie, 
Medicină internă, Dermatologie, Psihiatrie, 
Medicină de laborator, Medicină de familie, 
precum şi chimişti, biologi, biochimişti şi asis- 
tent de laborator, asistent medical, recepţioner . 
Pentru informaţii suplimentare vă rugăm să ne 
contactaţi la tel.: 0722.949.960/0730.166.636. 
E-mail: maria.ciobanu@centrulmedicalfocus.ro 


Clinică medicală, cu sediul în sector 3, 
Bucureşti, aflată în contract cu CASMB, 
angajează cu contract de muncă 
full-time sau part-time 
medici specialişti: 

■ Medicină internă cu competenţă 
în ecografie şi ecocardiografie; 

■ Neurologie; 

■ Psihiatrie. 

Date de contact: 

tel.: 0745.182.161 sau 0733.947.061, 

e-mail: clinicamemento@yahoo.com 







